БЕКІТІЛГЕН

Солтүстік Қазақстан облысы

Ғабит Мүсірепов атындағы

аудан мәслихатының

2023 жылғы «\_\_» \_\_\_\_\_\_\_\_

№ \_\_\_\_\_ шешімімен

**Солтүстік Қазақстан облысы Ғабит Мүсірепов атындағы ауданның Кырымбет ауылдық округінде бөлек жергілікті қоғамдастық жиындарын өткізудің қағидалары**

**1-тарау. Жалпы ережелер**

1. Осы Солтүстік Қазақстан облысы Ғабит Мүсірепов атындағы ауданның Кырымбет ауылдық округінің жергілікті қоғамдастықтың бөлек жиындарын өткізудің қағидалары "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 39-3-бабы 6-тармағына, "Жергілікті қоғамдастықтың бөлек жиындарын өткізудің үлгілік қағидаларын бекіту туралы" Қазақстан Республикасы Ұлттық экономика министрінің 2023 жылғы 23 маусымдағы № 122 бұйрығына сәйкес әзірленді және Кырымбет ауылдық округі тұрғындарының жергілікті қоғамдастықтың бөлек жиындарын өткізудің тәртібін белгілейді.

      2. Осы Қағидаларда мынадай негізгі ұғымдар пайдаланылады:

      1) жергілікті қоғамдастықтың бөлек жиыны – ауылдық округ тұрғындарының (жергілікті қоғамдастық мүшелерінің) жергілікті қоғамдастық жиынына қатысу үшін өкілдерді сайлауға тікелей қатысуы;

      2) жергілікті қоғамдастық – шекараларында жергілікті өзін-өзі басқару жүзеге асырылатын, оның органдары құрылатын және жұмыс істейтін тиісті әкімшілік - аумақтық бірліктің аумағында тұратын тұрғындардың (жергілікті қоғамдастық мүшелерінің) жиынтығы.

**2. Жергілікті қоғамдастықтың бөлек жиындарын өткізудің тәртібі**

      3. Жергілікті қоғамдастықтың бөлек жиынын өткізу үшін ауылдық округ аумағы учаскелерге (ауылдар, көшелер) бөлінеді.

      4. Жергілікті қоғамдастықтың бөлек жиындарында жергілікті қоғамдастық жиынына қатысу үшін саны үш адамнан аспайтын өкілдер сайланады.

      5. Солтүстік Қазақстан облысы Ғабит Мүсірепов атындағы ауданының Кырымбет ауылдық округінің әкімі көше шегінде бөлек жергілікті қоғамдастық жиынын шақырады және өткізуді ұйымдастырады.

      Шағын аудан немесе көше шегінде көппәтерлі үйлер болған кезде көппәтерлі үйдің бөлек жиындары жүргізілмейді.

      6. Жергілікті қоғамдастықтың бөлек жиындарының шақырылу уақыты, орны және талқыланатын мәселелер туралы Жергілікті қоғамдастықтың халқын Солтүстік Қазақстан облысы Ғабит Мүсірепов атындағы ауданның Кырымбет ауылдық округінің әкімі бұқаралық ақпарат құралдары арқылы өткізілетін күнге дейін күнтізбелік он күннен кешіктірмей хабардар етеді немесе «Кырымбет ауылдық округі әкімінің аппараты Ғабит Мүсірепов Солтүстік Қазақстан облысы» КММ ресми интернет-ресурсында ақпарат орналастырады.

      7. Жергілікті қоғамдастықтың бөлек жиынын ашудың алдында тиісті ауылдың қатысып отырған тұрғындарын тіркеу жүргізіледі.

      Кәмелетке толмағандардың, сот әрекетке қабілетсіз деп таныған адамдардың, сондай-ақ сот үкімі бойынша бас бостандығынан айыру орындарында ұсталатын адамдардың жергілікті қоғамдастықтың бөлек жиынына қатысуына жол берілмейді.

      Жергілікті қоғамдастықтың бөлек жиыны осы ауылда, көшеде тұратын тұрғындардың (жергілікті қоғамдастық мүшелерінің) кемінде он пайызы қатысқан кезде өтті деп есептеледі.

      8. Жергілікті қоғамдастықтың бөлек жиынын Солтүстік Қазақстан облысы Ғабит Мүсірепов атындағы ауданның Кырымбет ауылдық округінің әкімі немесе ол уәкілеттік берген тұлға ашады.

      Ауылдық округтің әкімі немесе ол уәкілеттік берген тұлға бөлек жергілікті қоғамдастық жиынының төрағасы болып табылады.

      Жергілікті қоғамдастықтың бөлек жиынында хаттама жүргізіледі, жергілікті қоғамдастықтың бөлек жиынының хаттамасын ресімдеу үшін ашық дауыс беру арқылы хатшы сайланады.

      9. Жергілікті қоғамдастық жиынына қатысу үшін ауылдық округ тұрғындары өкілдерінің кандидатураларын Ғабит Мүсірепов атындағы ауданы мәслихаты бекіткен сандық құрамға сәйкес жергілікті қоғамдастықтың бөлек жиынының қатысушылары ұсынады.

      10. Дауыс беру ашық тәсілмен әрбір кандидатура бойынша дербес жүргізіледі. Жергілікті қоғамдастықтың бөлек жиынына қатысушылардың ең көп дауысын жинаған кандидаттар сайланды деп есептеледі.

      Егер жергілікті қоғамдастықтың бөлек жиынында дауыс беру кезінде қатысушылардың дауыстары тең бөлінген жағдайда, бөлек жиынның төрағасы шешуші дауыс құқығын пайдаланады.

      11. Жергілікті қоғамдастықтың бөлек жиынының хаттамасына төраға мен хатшы қол қояды және Бөлек жиын өткізілген күннен бастап екі жұмыс күні ішінде жиын хатшысы тіркеу үшін Солтүстік Қазақстан облысы Ғабит Мүсірепов атындағы ауданның Кырымбет ауылдық округі әкімінің аппаратына береді.

      Жергілікті қоғамдастық жиынында немесе жергілікті қоғамдастық жиналысында хаттама жүргізіледі, онда:

     1) жергілікті қоғамдастық жиынының немесе жергілікті қоғамдастық жиналы сының өткізілген күнімен орны;

     2) тиісті аумақта тұратын және жергілікті қоғамдастық жиынына немесе жергілікті қоғамдастық жиналысын ақатысуға құқығы бар жергілікті қоғамдастық мүшелерінің жалпысаны;

     3) қатысушылардың саны және олардың тегі, аты, әкесінің аты (олболған жағдайда) көрсетілген тізім;

      4) жергілікті қоғамдастық жиынының немесе жергілікті қоғамдастық жиналысының төрағасымен хатшысының тегі, аты, әкесінің аты (олболған жағдайда);

      5) күн тәртібі, сөйленген сөздердің мазмұны және қабылданған шешімдер көрсетіледі.

Солтүстік Қазақстан облысы

Ғабит Мүсірепов атындағы

аудан мәслихатының

2023 жылғы «\_\_» \_\_\_\_\_\_\_\_

№ \_\_\_\_\_ шешіміне қосымша

**Солтүстік Қазақстан облысы Ғабит Мүсірепов атындағы ауданның Кырымбет ауылдық округінің бөлек жергілікті қоғамдастық жиындарына қатысатын көшелер мен ауыл тұрғындары**

**өкілдерінің сандық құрамы**

|  |  |  |
| --- | --- | --- |
| № | Ауылдар менкөшелер атауы | Солтүстік Қазақстан облысы Ғабит Мүсірепов атындағы ауданының Кырымбет ауылдық округінің бөлек жергілікті қоғамдастық жиындарына қатысатын көшелер мен ауыл тұрғындары өкілдерінің саны (адам) |
| 1 | Сокологоровка ауылы, Новая көшесінің тұрғындарына | 1 |
| 2 | Сокологоровка ауылы, Карла Маркса көшесінің тұрғындарына | 1 |
| 3 | Сокологоровка ауылы, Целинная көшесінің тұрғындарына | 1 |
| 4 | Сокологоровка ауылы, Степная көшесінің тұрғындарына | 2 |
| 5 | Сокологоровка ауылы, Черемушки көшесінің тұрғындарына | 1 |
| 6 | Сокологоровка ауылы, Ленина көшесінің тұрғындарына | 1 |
| 7 | Кырымбет ауылы, Абылай-Хана көшесінің тұрғындарына | 1 |
| 8 | Кырымбет ауылы, Бейбитшілік көшесінің тұрғындарына | 1 |
|  | Барлығы: | 9 |